Source: http://drborosandrea.hu/index.php/hu/blog-mainmenu-9/3-cikkek/40-gyermekelhelyezes
Timestamp: 2020-01-28 00:41:39
Document Index: 34077616

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Gyermekelhelyezés - 2008.02.12. - Társasági jog | Ingatlanjog | Biztosítási jog | Adójog | Munkajog | Családjog Szervezetek joga | Bűntetőjog | Mediáció | Vagyonosodási vizsgálat
Gyermekelhelyezés - 2008.02.12.
A házassági bontóperek egyik sajátossága, hogy az eljáró bíróságnak minden esetben először a házastársak közös kiskorú gyermekeit érintő kérdéseket (gyermekek elhelyezése, láthatás, tartásdíj) kell rendeznie. Ennek egyik sarkalatos pontja a gyermekelhelyezés kérdése. Természetesen a szülők a perben, de akár peren kívül megegyezhetnek e kérdésben is a válóper során, azonban nagy számban fordul elő, amikor a szülők nem jutnak megállapodásra abban kérdésben, hogy melyikük gondozásában, nevelésében kerüljenek elhelyezésre a gyermekek. Ilyen megegyezés hiányában széleskörű bizonyítás lefolytatása után a bíróság dönt.
Az eljárás során a bíróság beszerzi mindkét szülő lakóhelyének környezettanulmányát, jövedelemigazolását, a gyermekek óvodai, iskolai jellemrajzát, meghallgatja a házastársakat, és tanúikat. Minden esetben szükséges a házastársak, illetve a gyermekek igazságügyi pszichológusi vizsgálata. A szülők esetében a pszichológus a személyiség jegyeik vizsgálata alapján a nevelésre való alkalmasságukról alkot szakvéleményt, elsősorban annak vonatkozásában, hogy melyikük nyújthat erkölcsileg, érzelmileg, értelmileg biztosabb hátteret a gyermekek nevelésében. A szülők pszichológiai vizsgálata során, szükség esetén a velük élő hozzátartozók (élettárs, nagyszülő, stb.) pszichológiai meghallgatása is felmerülhet.
A gyermekek esetében elsősorban arra irányul a vizsgálat, hogy a melyik szülővel szorosabb az érzelmi kapcsolatuk. Azonban általában vizsgálat tárgya az is, hogy bármelyik szülő megpróbálja-e a bármely módon a gyermekeket befolyásolni. A szakértői véleményben kimutatott szülői befolyást a bíróság általában negatívumként értékeli.
A bíróság a gyermekelhelyezésénél széleskörűen vizsgálja, a szülők alkalmasságát, a gyermek nemét és életkorát, a környezet állandóságát, a testvérek együttnevelkedését, a házastársi hűségsértést, mint a családdal szembeni felelőtlenséget.
A gyermekek kívánságának is jelentősége lehet a perben, ugyanakkor a bírói gyakorlat 12 éves korban határozta meg azt az életkort, amikor a gyermekek közvetlen bíróság előtti meghallgatását lehetővé teszi. Azonban a bírói gyakorlat (igen helyesen) inkább a pszichológus általi közvetett meghallgatást szokta előtérbe helyezni, így levéve a döntés felelősségének terhét a gyermekek válláról.
A házastársak és gyermekek szakértői véleményének összevetése, illetve az egyéb rendelkezésre álló bizonyítási eszközök mérlegelése után a bíróság dönt a gyermekek elhelyezése kérdésében.
Fontos hangsúlyozni, hogy a bíróság döntésénél elsődleges szempont a gyermekek érdeke, mely alatt azt értjük, hogy annál a szülőnél helyezi el őket, akinél a kedvezőbb testi, értelmi, és erkölcsi fejlődésük biztosított.
családdal elhelyezése együttnevelkedését vizsgálja amikor házastársi életkorát általában környezet házastársak illetve kérdésben elsősorban testvérek nevelésében pszichológus vizsgálat melyikük szakértői gyermekek állandóságát bíróság házassági gyermek gyakorlat hűségsértést erkölcsi azonban perben szülők értelmi fejlődésük vizsgálata gyermekelhelyezés esetben pszichológiai esetében alkalmasságát minden gyermekelhelyezésénél